**Barnard "Barney" Gumble** *Simpsondarrak* telesail animatuko fikziozko pertsonaia bat da. Springfield hiriko alkoholikoa da.

Deskribapena
------------

Homer Simpsonen lagun honena da txikitatik. Beti dago Moeren tabernan, garagardoa gustatzen zaiolako. Edateari utzi zion Dan Castellanetak idatziriko "Days of Wine and D'oh'ses" kapituluan, eta edan gabe hainbat denboralditan zehar egon zen. Barney-k ia denbora guztian korroka egiten du, edaten duen alkohol kopuru handiaren ondorioz.

Matt Groening marrazkilariak sortua izan zen, eta hau Pablo Marmol *Los Picapiedra* telesaileko pertsonaian inspiratu zen. Bere telebistako debuta 1989ko abenduak 17an egin zuen "Simpsons Roasting on an Open Fire: The Simpson's Christmas Special" kapituluan. Familia nagusiaz gain, telesailean agertzen lehenetariko pertsonaia izan zen, eta ordutik hainbat kapitulu berezi izan ditu.

Pertsonaiaren ahots originala Dan Castellaneta-rena da. Espainian 1-23 denboraldien artean Luis Marín-en ahotsa izan zuen, 24-28 denboraldien artean Miguel Zúñiga eta 29tik aurrera Juan Carlos Lozanorena.

Simsondarrak telesailean duen papera
------------------------------------

Barney Gumble apirilak 20an jaio zen, Homer-ek dion bezala "Viva Ned Flanders" kapituluan, Adolf Hitler-en urtebetetzearekin koinziditzen duelarik, eta "A star is Burns" kapituluan, berak dio 40 urte baino gehiago dituela. Bere aita, Arnie, Bigarren Mundu Gerrako beteranoa zen, 1979an hil zena karroza desfile batean. Bere amaren inguruan Norvegian bizi dela edo bizi zela dakigu. Kapitulu batean berak dio urte batzuetan zehar dantza modernoa eta klakea ikasi zituela.

Bere alkoholismoaren arrazoia bi kapitulutan agertzen da, baina bakoitzean arrazoi bat aipatzen da. "Mr. Plow" kapituluan Homer eta Barney agertzen dira, gazteak zirela, eta Barney Harvard unibertsitatera sartzear zegoela. Orduan, Homer-ek garagardo bat ematen dio, eta Barneyk osorik edaten du, bere arazoa horrela hasten delarik. Gainera kapitulu honetan Barney argala dago, eta alkoholismoa izango litzateke ondoren lodi egotearen arrazoia. "She used to be my girl" kapituluan ordea, Barney bere neskalagun ohiak utzi ondoren edaten hasi zela agertzen da.

Pertsonaia
----------

### Sorkuntza

Hasiera batean, sortzaileek Barney Homer-en bizilagun eta laguna izatea nahi zuten, baina azkenean alkoholiko bihurtu zuten, eta bizilagun papera Ned Flanders-i eman zioten. Groening-ek esan zuen Barney ez zenez Simpson familiaren bizilaguna, ahalik eta pertsonaia patetikoena bilakatzen saiatu zirela. 

Lehen denboraldian, Barneyk ile horia zuen, baina honek bere azalaren kolorearekin koinziditzen zuen, eta sortzaileek ile horia Simpson familiak soilik edukitzea nahi izan zuten; beraz, bigarren denboralditik aurrera ile marroia jarri zioten. Rich Moore izan zen bere apartamentua sortu zuena, bere etxe propioan inspiratu zelarik hau egiteko. 

### Harrera eta produktuak

Filmcritic.com web orriak hemezortzigarren postuan jarri zuen bere "Zinema eta telebistako betiko hogeitabat alkoholiko hoberenak" zerrendan. IGN-k, ordea, bere "Simpsondarrakeko 25 bigarren pertsonaia hoberenak" zerrendan bosgarren postuan jarri zuen. 

Playmates Toys jostailu fabrikak telesaileko pertsonaien panpina kolekzioa atera zuen "World of Springfiel" izenekoa, eta bertan Barney-ren hiru figura ezberdin agertzen dira.

Jakingarriak
------------

* Kapitulu batean helikopteroa gidatzen ikasi zuen.
* Txikitan, bera, Homer eta beste ume batzuk garagardoa edan zuten eta zuhaitz baten aurrean Barneyk honakoa esan zuen: *"Ez dugu inoiz ere garagardoa edango"*; baina gero nagusitan ez zuten hori bete.

Ikus, gainera
-------------

* Simpsondarrak

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1470014
* Commonscat Multimedia: Barney Gumble

---

 |

* Wd Datuak: Q1470014
* Commonscat Multimedia: Barney Gumble

  


| *Simpsondarrak* telesaileko pertsonaiak |
| --- |
| Protagonistak eta senitartekoak |
| Homer J. Simpson • Marge Simpson • Bart Simpson • Lisa Simpson • Maggie SimpsonBizar Zuriren Lagun Txikia • Elur-Malutatxo II • Abe Simpson • Mona Simpson • Patty Bouvier • Selma Bouvier • Jacqueline Bouvier |
| Springfield |
| Ned Flanders • Maude Flanders • Moe Szyslak • Barney Gumble • Apu Nahasapeemapetilon • Manjula Nahasapeemapetilon • Frink Irakaslea • Komiki Saltzailea •Cletus Spuckler • Brandine Spuckler • Agnes Skinner • Lovejoy Apaiza • Helen Lovejoy • McCallister Kapitaina • Jasper Beardly • Disco Stu • Hans Moleman • Gil Zaharra |
| Zentral Nuklearra | Medikuak |
| Charles Montgomery Burns • Waylon Smithers • Lenny Leonard • Carl Carlson | Julius Hibbert Doktorea • Nick Riviera Doktorea • Marvin Monroe Doktorea |
| Eskola | Umeak |
| Skinner Zuzendaria • Edna Krabappel • Willie Lorezaina • Chalmers Ikuskaria •Otto Mann • Elizabeth Hoover • Doris Sukaldaria • Dewey Largo • Ikasleak | Milhouse Van Houten • Nelson Muntz • Ralph Wiggum • Martin Prince •Rod eta Todd • Jimbo Jones • Kearney Zzyzwicz • Dolph Starbeam • Sherri eta Terri |
| Famatuak |
| Krusty Pailazoa • Mel Bigarren Aktorea • Hazka eta Ziri • Kent Brockman • Erle Gizona • Troy McClure • Rainier Wolfcastle • Duffman • Beste famatuak |
| Gobernua | Doilorrak |
| Quimby Alkatea • Wiggum Nagusia • Lou eta Eddie • Lionel Hutz | Bob Bigarren Aktorea • Snake • Kang eta Kodos • Fat Tony • Mafia • Rich Texan |
| Familiak | Beste pertsonaiak |
| Simpson familia • Flanders familia • Van Houten familia • Nahasapeemapetilon familia • Terwilliger familia | Jebediah Springfield • Bigarren mailakoak • Denboraldiskoak • Animaliak • Fikziozkoak • Famatu gonbidatuak |